Tarybos sprendimas 2004/392/BUSP
2003 m. gegužės 19 d.
dėl Europos Sąjungos ir Rumunijos susitarimo dėl Rumunijos dalyvavimo Europos Sąjungos vadovaujamose pajėgose (ESP) Buvusiojoje Jugoslavijos Respublikoje Makedonijoje sudarymo
EUROPOS SĄJUNGOS TARYBA.
atsižvelgdama į Europos Sąjungos steigimo sutartį, ypač į jos 24 straipsnį,
atsižvelgdama į pirmininkaujančios valstybės rekomendaciją,
kadangi:
(1) 2003 m. sausio 27 d. Taryba patvirtino Bendruosius veiksmus dėl Europos Sąjungos karinės operacijos Buvusiojoje Jugoslavijos Respublikoje Makedonijoje (FYROM) [1].
(2) Tų Bendrųjų veiksmų 8 straipsnis numato, kad detalūs susitarimai dėl trečiųjų šalių dalyvavimo yra susitarimo pagal Sutarties 24 straipsnį dalykas.
(3) Priėmus 2003 m. kovo 18 d. Tarybos sprendimą, įgaliojantį Generalinį sekretorių (Vyriausiąjį įgaliotinį) (GS/VĮ) pradėti derybas, GS/VĮ susitarė dėl susitarimo su Rumunija dėl Rumunijos dalyvavimo Europos Sąjungos vadovaujamose pajėgose (ESP) Buvusiojoje Jugoslavijos Respublikoje Makedonijoje.
(4) Šis Susitarimas turėtų būti patvirtintas,
NUSPRENDĖ:
1 straipsnis
Šiuo sprendimu Europos Sąjungos vardu patvirtinamas Europos Sąjungos ir Rumunijos susitarimas dėl Rumunijos dalyvavimo Europos Sąjungos vadovaujamose pajėgose (ESP) Buvusiojoje Jugoslavijos Respublikoje Makedonijoje.
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, įgaliotą pasirašyti susitarimą, kad jis įpareigotų Europos Sąjungą.
3 straipsnis
Šis sprendimas įsigalioja jo priėmimo dieną.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2003 m. gegužės 19 d.